***De siste dødsdømte*** er en undersøkende historisk dokumentarserie om en del av det norske landssvikoppgjøret etter andre verdenskrig. 

Serien handler om de 25 nordmennene som ble henrettet av den norske stat etter krigen. De fleste dødsdømte var under 35. De gjorde valgene sine som unge menn, og de var ennå unge da statens gevær ble løftet mot dem. Denne serien forteller om hvem de var som mennesker, hvilke valg de tok eller som ble tatt for dem, og hvilke valg Norge tok som nasjon.  

Serien søker å svare på spørsmålene: Hvorfor valgte disse 25 å ta grufulle oppdrag for tyskerne? Hva gjorde de? Og hvorfor valgte Norge å gjeninnføre dødsstraff, henrette folk i tre år, for så å slutte?

Serien er utviklet og produsert av NRK Vestland, historisk konsulent for serien er Lars-Erik Vaale.

Programmet hadde premiere 7. mars 2023 på NRK1 og NRK TV. Serien ble publisert ukentlig på tirsdager.

Episoder
--------

|  |  |  |  |
| --- | --- | --- | --- |
| **#** | **Tittel** | **Vises første gang** | **Episodelengde** |
| 1. episode | «Utrydd rottene» | 7. mars 2023 | 53 min |
| 2. episode | «Uten anger» | 14. mars 2023 | 51 min |
| 3. episode | «Den lengste straffen» | 21. mars 2023 | 48 min |
| 4. episode | «Likhet for loven» | 28. mars 2023 | 49 min |
| 5. episode | «Rinnanjævel» | 4. april 2023 | 52 min |
| 6. episode | «Jeg skal bli en grei gutt» | 11. april 2023 | 45 min |
| 7. episode | «Den som er uten synd» | 18. april 2023 | 48 min |
| 8. episode | «Dødens lotteri» | 25. april 2023 | 42 min |

Episodebeskrivelser
-------------------

### 1. Utrydd rottene

17. august 1945. Klokken er 5.30. Reidar Haaland bindes og får en papirlapp over hjertet. Han skal skytes av staten, som den første etter krigen. 

### 2. Uten anger

17 år gammel dropper Arne Saatvedt ut av skolen, og velger å slåss for landet sitt – men på lag med fienden. Etter krigen angrer han ikke 

### 3. Den lengste straffen

Hans Jakob Skaar Pedersen hevder han slo norske fanger for å redde liv. Retten mener han lyver. Men hva om han snakker sant? 

### 4. Likhet for loven

Holger Tou har intelligens som en 14-åring, og gjør som han får beskjed om. Det skal koste ham livet. 

### 5. Rinnanjævel

Henry Oliver Rinnan har 80 liv på samvittigheten. Er dødsstraff rett bare handlingene er grusomme nok? 

### 6. Jeg skal bli en grei gutt

Eilif Pisani og Aud Maggi Andersen sjarmerer og sender menn i døden. Den ene henrettes, mens den andre får leve. Er oppgjøret etter krigen et «dødens lotteri»? 

### 7. Den som er uten synd

Gikk seierherrene også for langt? Johnny Alf Larsen fra Svolvær torturerer for tyskerne. Det skal hans 15-år gamle lillebror straffes hardt for. 

### 8. Dødens lotteri

Ragnar Skancke sitter på cella og lytter etter prestens skritt. Blir han den siste som må dø, eller den første som slipper å bli skutt?

Medvirkende
-----------

* Sofie Høgestøl
* Asbjørn Jaklin
* Sven Egil Omdal
* Bernt Hagtvet
* Øystein Sørensen
* Hans Fredrik Dahl
* Eirik Veum
* Sine Maria Winther
* Jørn Øyrehagen Sunde
* Lars-Erik Vaale
* Baard Borge
* Steinar Aas
* August Rathke
* Sverre Kokkin
* Tore Pryser
* Sjur Lonbakken
* Tom Andersen
* Yngve Nedrebø
* Øystein Hetland
* Atle Skarsten
* Aage Georg Sivertsen
* Jan Olav Flatmark
* Knut Sivertsen
* Tor Martin Nordtømme
* Tor-Magnus Lien
* William Hakvaag
* Frode Fanebust

Kilder
------

* *Dommen til Døden* – dødsstraffen i Norge 1945-50, Pax, ISBN 978-82-53-02625-1
* *De dødsdømte* – om rettsoppgjøret etter andre verdenskrig, Gyldendal, ISBN 978-82-05-41088-6
* *Grunnlovens største prøve*, sap, ISBN 978-82-30-40184-2
* Arkivverket

Referanser
----------

1. ↑  Mykjåland, Lene (14. februar 2023). «De siste dødsdømte fra krigens rettsoppgjør». *NRK*. Besøkt 2. mars 2023.
2. ↑  Sandhaug, Eline (10. desember 2022). «(+) Lars-Erik er aktuell i ny storsatsing på NRK: – Det er veldig spennende». *Kragerø Blad Vestmar*. Besøkt 2. mars 2023.

Eksterne lenker
---------------

* (en) *De siste dødsdømte* på Internet Movie Database Rediger på Wikidata

* (no) *De siste dødsdømte* på NRK TV Rediger på Wikidata

* (en) *De siste dødsdømte* på The Movie Database – TV Rediger på Wikidata